Document ID: /roh_data/filtered/fineweb-2-filterrobots_roh.jsonl.gz/62270

Spectacul a Vella carmala ils osps
- Dumengia, 8.3.2015, 16:44
Ir cun skis e cun aissa sin la naiv e suenter sur l’aua vi, quai è il Waterslide Contest sco el ha gì lieu quest onn per la quarta giada a Vella.
Cura che in dat en l' aua perquai ch'il chatsch na tanscha betg pli da traversar il lajet, datti risadas. Il sport è plitost secundar ed il plaschair stat en emprima lingia.
L'eveniment da Waterslide Contest a Vella vegn organisà da plirs ustiers da Vella e las pendicularas da Sursaissa Mundaun SA.
L' eveniment a Vella è gist sper la staziun a val da las pendicularas. Lunsch enturn èsi d'udir ils autpledaders e la musica che accumpognan l'eveniment. I regia propi ina atmosfera da festa.